160 ROYAL SOCIETY OF CANADA 
[35] LE SIEUR DE MONS NE TROUUANT POINT de lieu plus propre pour 
faire vne demeure arrestée que Visle de S. Croix, la fortifie & y faict des logements. 
Retour des vaisseaux en France, & de Ralleau Secretaire d’iceluy sieur de Mons, pour- 
mettre ordre a quelques affaires. 
CHAPITRE IV. 
N "AYANT trouué lieu plus propre que ceste Isle, nous commencames à faire 
vne barricade sur wn petit islet vm peu separé de Jisle, qui seruoit de 
platte-forme pour mettre nostre canon. Chacun s’y employa si vertueuse- 
ment qu’en peu de temps elle fut rendue en defence, bien que les mousquittes 
(qui sont petites mouches) nous apportassent beaucoup d’incommodité au 
trauail: car il y eust plusieurs de nos gens qui eurent le visage si enflé par 
leur piqueure qu’ils ne pouuoient presque voir. La barricade estant acheuée, 
le sieur de Mons enuoya sa barque pour aduertir le reste de nos gens qui 
estoient auec nostre vaisseau en la baye saincte Marie, qu'ils vinssent à 
saincte Croix. Ce qui fut promptement fait: Et en les attendant nous pas- 
sames le temps assez ioyeusement. 
Quelques iours aprés nos vaisseaux estans arriuez, & ayant mouillé l’ancre, 
vn chacun descendit à terre : puis sans perdre temps le sieur de Mons com- 
manca à employer les ouuriers à [36] bastir des maisons pour nostre demeure, 
& me permit de faire l’ordonnance de nostre logement. Aprez que le sieur de 
Mons eut prins la place du Magazin qui contient neuf thoises de long, trois de 
large & douze pieds de haut, il print le plan de son logis, qu’il fit prompte- 
ment bastir par de bons ouuriers, puis aprés donna à chacun sa place: & aussi 
tost on commenca à s’assembler cing à cing & six à six, selon que l’on desiroit. 
Alors tous se mirent à deffricher l’isle, aller au bois, charpenter, porter de la 
terre & autres choses necessaires pour les bastimens. 
Cependant que nous bastissions nos logis, le sieur de Mons depescha le 
Capitaine Fouques dans le vaisseau de Rossignol, pour aller trouuer Pontgraué 
à Canceau, afin d’auoir ce qui restoit des commoditez pour nostre habitation. 
Quelque temps aprés qu’il fut parti, il arriua vne petite barque du port de 
huict tonneaux, où estoit du Glas de Honfleur pilotte du vaisseau de Pontgraué, 
qui amena auec luy les Maistres de nauires Basques qui auoient esté prins 
par ledit Pont en faisant la traicte de peleterie, comme nous auons dit. Le 
sieur de Mons les receut humainement & les renuoya par ledit du Glas au 
Pont auec commission de luy dire qu’il emmenast à la Rochelle les vaisseaux 
qu’il auoit prins, afin que iustice en fut faicte. [37] Cependant on trauailloit 
fort & ferme aux logemens: les charpentiers au magazin & logis du sieur de 
Mons, & tous les autres chacun au sien; comme moy au mien, que ie fis auec 
l’aide de quelques seruiteurs que le sieur d’Oruille & moy auions; qui fut incon- 
tinent acheué; où depuis le sieur de Mons se logea attendant que le sien le 
fut. L'on fit aussi vn four, & vn moulin à bras pour moudre nos bleds, qui 
donna beaucoup de peine & trauail à la pluspart, pour estre chose penible, 
L'on fit aprés quelques iardinages, tant à la grande terre que dedans l’isle, où 
on sema plusieurs sortes de graines, qui y vindrent fort bien, hormis en l’isle; 
d'autant que ce n’estoit que Sable qui brusloit tout, lors que le soleil donnoit, 
encore qu’on prist beaucoup de peine a les arrouser. 
[39] Quelques iours aprés le sieur de Mons se delibera de scauoir où estoit 
la mine de cuiure frane qu’auions tant cherchée: Et pour cest effect m’enuoya 
auec vn sauuage appellé Messamotiet, qui disoit en sçauoir bien le lieu. Ie 
party dans vne petite barque du port de cing à six tonneaux, & neuf matelots. 
